46. schôdza NR SR - 15.deň - B. popoludní
Dátum: 2026-03-19
Poslanec: Dušenka, Igor (SLOVENSKO)
Druh vystúpenia: Vystúpenie v rozprave

Dámy a páni, táto súčasná štvrtá Ficova vláda vládne spôsobom pokus, omyl. Bohužiaľ, množstvo tých omylov, ktoré si vláda tvrdošijne odmietať priznať a opraviť je, je obrovské množstvo, a nasledujúca vláda, naozaj bude musieť enormné množstvo času venovať oprave ich nepodarkov. Či už je to oprava nepodarkov v oblasti kultúry alebo životného prostredia, zdravotníctva, v zásade v akejkoľvek oblasti života, ale najviac vypuklé je to v oblasti spravodlivosti. Práve novela Trestných kódexov, novela, ktorá bola ako jeden z prvých zákonov tejto vlády schválená, je takým symbolom toho akým spôsobom tu vládna moc zneužíva svoje postavenie. A ja chcem veľmi oceniť tento návrh zákona a myslím, že hovorím za všetky opozičné strany, že toto je v zásade takou alfou a omegou volebného programu každej z našich strán, a je naozaj ku cti strany Sloboda a Solidarita, že takýto návrh pripravila, aj keď, samozrejme, nerieši úplne všetky aspekty, ktoré bude potrebné opraviť. Vlastne aj pani Kolíková, správne upozornila, že tuto sa ešte neriešia dajme tomu výška škôd a podobne, ale riešia sa tu veľmi podstatné veci. Z môjho pohľadu je to tá najpotrebnejšia asi aj teda znovu zriadenie Úradu špeciálnej prokuratúry a NAKY. Na zrušenie Úradu špeciálnej prokuratúry upozornila aj generálna prokurátorka Európskej únie, pani Kövesi, ktorá aj práve zrušenie tohto úradu pripisuje na vrub, že na Slovensku sa v obrovskej miere rozmohli podvody, že sme centrom veľkých podvodov v Európskej únii a že tretina podvodov daňami má nejakú súvislosť so Slovenskou republikou. Ten význam obnovy inštitútu spolupracujúceho obvineného nadobúda ešte, keby väčší zmysel po decembrovom prílepku, ktorým, ktorým, ako pani navrhovateľka spomenula, v zásade vygumováva kajúcnikov, ktorí v akomkoľvek inom konaní niečo zamlčali alebo v niečom polícii nepovedali pravdu. Ak by som to vysvetlil na prípade nejakom jednoduchom, napríklad, v škole. Ak nejaký žiak opisuje počas písomky, tak podľa tejto logiky by takýto žiak na konci roka nemal byť hodnotený, pretože na písomke podvádzal, a teda nemal by byť hodnotený. Podľa takejto logiky, napríklad, Peter Pellegrini by nikdy nemohol kandidovať za prezidenta, pretože jeho predvolebné sľuby bolo o tom, boli o tom, že znížiť ceny potravín alebo znížiť ceny energií. Samozrejme, že klamal, tým pádom, by Peter Pellegrini ani nemal možnosť kandidovať, respektíve, ak by kandidoval, tak jeho hlasy by mali fakticky prepadnúť, lebo takto je postavená logika prílepku o kajúcnikoch z decembra minulého roku. Čiže prinavrátiť inštitút spolupracujúceho obvineného do predošlej podoby je, je alfou a omegou. Ako som vravel, návrh Úradu špeciálnej prokuratúry, ukotvenie NAKA, tá, tá úspešnosť alebo výsledkov obžalôb, ktoré podávali prokurátori Špeciálnej prokuratúry bolo vyše 95 %. To bol jeden vynikajúci funkčný úrad, ktorý za sebou mal naozaj výsledky. To isté NAKA, množstvo mafiánskych skupín ešte z 90-tych rokov bolo rozložených a jej členovia sedia vo väzení práve vďaka práci NAKA a prokurátorom zo Špeciálnej prokuratúry. Ja osobne veľmi oceňujem aj, aj takú tú inováciu, ktorú tento návrh prináša, a to je nemožnosť kandidovať tých osôb, ktorým boli zahladené tresty za korupciu, respektíve, že sa tam dáva lehota šiestich rokov. A naozaj, v minulosti, v minulosti by to mohlo byť v zásade prehliadnuteľné, pretože korupčníci v zásade išli do väzenia. Lenže po novele Trestných kódexov sú sudcovia fakticky zákonom nútení ukladať tresty, ktoré sú pre páchateľov, nechcem povedať, že prijateľnejšie ale menej invazívne. Čiže ak sudca uzná, že uloženie pokuty alebo teda peňažného trestu, aby som bol správny, je dostačujúcim trestom, tak naozaj ten, ten človek po uhradení pokuty a zahladení, môže v rozmedzí niekoľkých mesiacov kandidovať. Ten človek ani nezíde verejnosti z očí. Keby bol vo väzení, tak, samozrejme, tí, tí ľudia vidia, že nebol na očiach, ale po zaplatení pokuty môcť, môcť kandidovať, je to neprijateľné a obzvlášť z toho dôvodu, že kto pácha korupciu? No ľudia, ktorí rozhodujú o verejných financiách, a to sú ľudia, ktorí sú volení vo voľbách. Veľmi by som ešte možno teda doplnil ten návrh, že aby sa to nestiahlo len na členov vlády alebo štátnych tajomníkov, lebo... =====